b'\n_START_ARTICLE_\nKati Karhula\n_START_PARAGRAPH_\nKati Orvokki Karhula (s. 3. tammikuuta 1978 M\xc3\xa4nts\xc3\xa4l\xc3\xa4) on aktiiviuransa jo lopettanut suomalainen aitajuoksija. H\xc3\xa4n edusti Lahden Ahkeraa vuodesta 1994 ja h\xc3\xa4nen valmentajanaan toimi Tuomo J\xc3\xa4rvinen. Kalevan kisoista Karhula saavutti pronssia sek\xc3\xa4 100 metrin aitajuoksussa vuonna 2003 ett\xc3\xa4 400 metrin aitajuoksussa vuonna 1999. Ulkoradoilla Karhula on lis\xc3\xa4ksi menestynyt viestijuoksun SM-kisoissa. Sielt\xc3\xa4 h\xc3\xa4nen saavutuksinaan ovat pronssi 4 x 100 metrin viestijuoksussa sek\xc3\xa4 hopea ja pronssi 4 x 400 metrin viestijuoksussa. Sis\xc3\xa4ratojen SM-kisoista Karhula on saavuttanut pronssia sek\xc3\xa4 300 metrin aitajuoksussa vuonna 1995, 4 x 200 metrin viestijuoksussa vuonna 1999 ett\xc3\xa4 4 x 300 metrin viestijuoksussa vuonna 1998. Virallisissa kilpailuissa h\xc3\xa4n ei ole esiintynyt vuoden 2006 j\xc3\xa4lkeen.'